ທ່ານປະທານາທິບໍດີ ຟີລິບປິນ Rodrigo Duterte
ວັນທີ 30/4, ທ່ານປະທານາທິບໍດີ ຟີລິບປິນ Rodrigo Duterte ໄດ້ອອກຖະແຫຼງການປະທານ, ພາຍຫຼັງສິ້ນສຸດກອງປະຊຸມສຸດຍອດ ອາຊຽນ 1 ວັນ. ຖະແຫຼງການຍາວ 25 ໜ້າ, ເຕື້ອງເຖິງບັນດາຄວາມວິຕົກວັງວົນ ເຊິ່ງການນຳຈຳນວນໜຶ່ງຂອງ ອາຊຽນ ສະແດງອອກ ກ່ຽວຂ້ອງເຖິງການຜັນແປຫວ່າງແລ້ວນີ້, ພ້ອມທັງ “ຢືນຢັນຄືນໃໝ່ຄວາມສຳຄັນຂອງການຮັກສາສັນຕິພາບ, ສະຖຽນລະພາບ, ຄວາມໝັ້ນຄົງ ແລະ ຄວາມເສລີໃນການເດີນທະເລ ກໍ່ຄືການບິນຢູ່ທະເລຕາເວັນອອກ”. ຖະແຫຼງການປະທານອາຊຽນ ກໍ່ເຕື້ອງເຖິງຄວາມສຳຄັນຂອງເລື່ອງ “ປະຕິບັດການລະງັບໃຈເມື່ອດຳເນີນການເຄື່ອນໄຫວຕ່າງໆ, ຫຼີກເວັ້ນການກະທຳທີ່ອາດຈະພາໃຫ້ສະພາບການສັບສົນຂຶ້ນຕື່ມ”, ກໍ່ຄືຄວາມສຳຄັນຂອງເລື່ອງ “ປະຕິບັດມາດຕະການສັນຕິພາບ ໃຫ້ແກ່ການແກ່ງແຍ້ງ ຫາກບໍ່ນາບຂູ່ນຳໃຊ້ກຳລັງອາວຸດ”. ເຖິງຢ່າງໃດກໍ່ຕາມ, ຖະແຫຼງການປະທານ ອາຊຽນ ບໍ່ເຕື້ອງເຖິງການຕັດສິນຂອງສານອະນຸຍາໂຕຕຸລາການຢູ່ ລາໄຮ (ປະເທດໂຮນລັງ) ເມື່ອເດືອນ 7/2016, ຕາມນັ້ນ, ປະຕິເສດຖະແຫຼງການອະທິປະໄຕປະຫວັດສາດຂອງຈີນ ສຳລັບທະເລຕາເວັນອອກເກືອບທັງໝົດ.
(ແຫຼ່ງຄັດຈາກ VOV)